ДЕСАНКА КОВАЧЕВИЋ КОЈИЋ

А

кадемик проф. др Десанка Ковачевић Којић ро­ђена је 3. октобра 1925. године у Сарајеву. Живи у Београду. Основ­ну и средњу школу завр­ши­ла је у родном граду, а студије исто­рије на Фи­ло­зоф­ском фа­кул­тету у Бео­граду, гдје је дипломирала 1950. го­ди­не. Исте го­дине иза­брана је за асистента на Фи­ло­зоф­ском фа­култету у Сарајеву.

На Филозофском факултету у Београду 1956. од­бра­нила је докторску дисертацију *Трговина у сред­њо­­вјековној Босни*. Школску 1957/1958. годину про­­­­вела је на стручном усавршавању у Паризу код Фе­р­нана Бродела на École Pratique des Hautes Étu­des (Сорбона). На Филозофском факултету у Сарајеву прошла је сва звања до редовног про­фе­сора (1969) за предмет Историја на­ро­да Југославије у средњем вијеку. По­вре­мено је предавала и помоћне ис­то­ријске науке.

Годинама је обављала научна истраживања у Хисторијском архиву у Ду­бровнику. Истраживала је и у библиотекама и архи­вима Венеције, Фиренце и Милана. Проучавала је више тематских об­ла­сти, међу којима су најза­ступ­ље­није: трговина, рударство и градови, у првом реду сред­њо­вјековне Србије и Бо­сне, као и њихове привредне везе са Дубров*­*ни*­*ком и Ме­ди­тераном. Пре­тежно се бавила проучавањем исто­рије градова, об­ли­цима привређивања, дубровачким насеобинама, уређењем и дру­штвеном струк­ту­ром, начином живота, као и односом између села и града. Нај­више је писала о трговини, рударству, занатству, царинама у средњем ви­јеку, улози трговаца и животу влаха, о свим видовима живота у појединим градовима, али и о другим те­ма­ма из политичке и културне исто­рије. Радови су јој углавном засновани на дотад неистраженој и необја­вљеној архивској грађи.

Од 1979. до 2004. била је стални члан и сарадник Међународне комисије за историју градова (Commission internationale pour l'histoire des villes), а по­том је наставила своје учешће у раду Комисије у свој*­*ству почасног члана. Члан је Одбора САНУ за историју Бос­не и Херцеговине. Учествовала је на више конгреса и научних скупова у земљи и иностранству. Била је дуго­го­ди­шњи члан разних научних одбора из области историје, члан редакција стру­чних часописа и спољни са­рад­­ник Историјског института САНУ.

За дописног члана Академије наука и умјетности Босне и Херцеговине иза­­брана је 1975, а за редовног 1981. године. Током рата 1992–1995. напустила је Сарајево и прешла у Београд. Редовни је члан Српске академије наука и ум­ет­нос­ти од 1994. и од тада редовно учествује у раду Одељења историјских наука. Један је од оснивача Академије наука и умјетности Републике Српске (1993) и њен је члан од 1996. године

Добитница је награда за научни рад „Веселин Маслеша”, Двадесет­седмо­јул­ске награде као и награде „Владимир Ћоровић”за животно дjело (2002).

Важнија дјела: *Босна и Херцеговина у средњем вијеку*,Сарајево 1954; *Trgo­vina u srednjovjekovnoj Bosni*, Sarajevo 1961; *Градска насеља сред­­њо­вје­ковне босанске државе*, Сарајево 1978; *Privredni razvoj sred­njo­vje­kov­ne bo­san­ske države* (poglavlje u knjizi *Prilozi za istoriju Bosne i Hercegovine* I), Sa­ra­jevo 1987; *Трговачке књиге браће Кабужић (Caboga): 1426–1433*, Бео­град 1999; *Старо српско рударство* (у коауторству са Симом Ћирковићем и Ру­жом Ћук), Београд 2002; *Градски живот у Србији и Босни (XIV–XV вијек)*, Бео­град 2007; *Средњовјековна Сребреница: XIV–XV вијек*, Београд 2010; *La Serbie et les pays Serbes: L'économie urbaine: XIVe–XVe siècles*, Belgrade 2012. Поред књига, аутор је и бројних студија објављених у домаћим и стра­­ним часописа и зборницима радова.